kardosdrur/scandi-wiki huggingface dataset:
Ruslands fodboldlandshold

Ruslands fodboldlandshold er det nationale fodboldhold i Rusland, og landsholdet bliver administreret af Rossijski Futbolny Sojus. Holdet har deltaget fire gange (1994, 2002, 2014 og 2018) ved VM og seks gange (1996, 2004, 2008, 2012, 2016 og 2020) ved EM. 

Resultater før 1992 hører under Sovjetunionens fodboldlandshold.

Historie 

Efter Sovjetunionens opløsning ved udgangen af 1991 overtog Ruslands fodboldforbund Sovjets plads i FIFA i 1992, tidsnok til at deltage i kvalifikationen til VM i 1994. Russerne formåede i sin første kvalifikationsturnering nogensinde at spille sig til slutrunden i USA. Her blev man slået ud i det indledende gruppespil, hvor man var i pulje med Brasilien, Sverige og Cameroun. På trods heraf blev angriberen Oleg Salenko delt topscorer i turneringen sammen med bulgarernes Hristo Stoitjkov, og satte samtidig VM-rekord, da han scorede fem mål i en og samme kamp, da russerne besejrede Cameroun 6-1 i sidste kamp.

Russerne deltog også ved EM i 1996 i England, hvor man igen blev elimineret efter et hårdt indledende gruppespil, hvor modstanderne var Tjekkiet, Tyskland og Italien. Man fik kun ét point ud af de tre kampe, efter et 3-3 opgør mod tjekkerne.

Efter at have deltaget i de første to slutrunder efter landsholdets oprettelse formåede Rusland ikke at kvalificere sig til hverken VM i 1998 og EM i 2000. Ved VM i 2002 i Sydkorea og Japan var holdet dog igen med i det fine selskab, men igen røg man ud i indledende pulje, hvor modstanderne var Tunesien, Belgien og Japan. Russerne besejrede Tunesien i åbningskampen, men tabte begge de følgende opgør. To år senere deltog holdet også ved EM i Portugal, men for fjerde gang i træk måtte holdet se sig slået ud efter det indledende gruppespil, hvor Grækenland og Portugal tog de to kvartfinalebilletter, mens russerne blev slået ud sammen med Spanien.

Rusland kvalificerede sig ikke til VM i 2006, men var under ledelse af den succesfulde hollænder Guus Hiddink med igen ved EM i 2008 i Østrig og Schweiz. Her lykkedes det for første gang holdet at spille sig videre fra det indledende gruppespil, da man sluttede i sin pulje med Spanien, Sverige og Grækenland sluttede på andenpladsen efter spanierne. I kvartfinalen besejrede russerne efterfølgende Holland 3-1 efter en imponerende indsats, anført af landets nye stjernespiller Andrej Arsjavin. I semifinalen blev holdet dog besejret af de senere vindere fra Spanien.

Kvalifikationen til VM i 2010 blev en stor skuffelse for Rusland, da holdet efter en andenplads i sin gruppe tabte over to playoff-kampe til Slovenien.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Referencer

Eksterne henvisninger 
 Ruslands fodboldforbunds hjemmeside

Fodboldlandshold i Europa
Fodboldlandshold
To verdener

To verdener er en dansk dramafilm af Niels Arden Oplev, der havde biografpremiere 22. februar 2008.

Filmen er baseret på en sand historie og blev Danmarks Oscarbidrag i 2009 i kategorien Bedste udenlandske film.

Handling

Filmen omhandler den 17-årige Sara, som er Jehovas vidne og lever et meget isoleret liv. Hun kæmper for at forene sin tro og sin hemmelige romance med en ikke-religiøs dreng

Medvirkende

Eksterne henvisninger 
 

Danske film fra 2008
Dramafilm fra Danmark
Film instrueret af Niels Arden Oplev
Dansksprogede film
Hollands fodboldlandshold

Hollands fodboldlandshold () er det nationale fodboldhold i Holland, og landsholdet bliver administreret af Koninklijke Nederlandse Voetbalbond. Holdet har deltaget ni gange i VM og otte gange i EM. 

Hollands hidtil eneste titel blev vundet ved EM 1988 i Vesttyskland, hvor man i finalen besejrede Sovjetunionen med 2-0. Tre gange, ved VM i 1974, VM i 1978 og VM i 2010, har man nået finalen ved VM, men dog tabt alle tre gange.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Aktuel Trup 

Følgende spillere var med i truppen til VM-kvalifikations kampen imod Gibraltar den 11. oktober 2021.

Nylige indkald 
Følgende spillere blev ikke indkaldt til den seneste landskamp, men er blevet indkaldt til en A-landskamp indenfor de seneste 12 måneder.

 PRE
RET
INJ

 PRE
PRE
PRE
PRE
PRE
PRE
PRE

 PRE
PRE
PRE
PRE

 INJ
PRE
PRE
PRE
INJ

 INJ = Trak sig fra truppen på grund af skade
 PRE = Foreløbig trup
 RET = Pensioneret fra landsholdet

Referencer

Eksterne henvisninger 
 Hollands fodboldforbunds hjemmeside
Kaj Petersen

Kaj Petersen (født 10. september 1942, død 22. juni 2023) var en dansk socialdemokratisk politiker, der var borgmester på Lolland-Falster fra 1977 til 2010. 

Kaj Petersen var borgmester i Sakskøbing Kommune fra 1977 indtil kommunen ved strukturreformen i 2007 sammen med flere andre kommuner indgik i den nye Guldborgsund Kommune. Han fortsatte så som den første borgmester i Guldborgsund Kommune indtil udgangen af 2009.

Politisk karriere 
Petersen var medlem af Sakskøbing Byråd fra 1. april 1970 og overtog borgmesterposten fra partifællen Alfred Andersende 15. marts 1977. I 2006 var han formand for sammenlægningsudvalget for Guldborgsund Kommune, og fortsatte som borgmester for kommunen 1. januar 2007.

Petersen mistede popularitet da Ekstra Bladet havde afsløret at han havde brugt skattekroner til druk på en studietur til Tyskland, og tabte borgmesteposten til John Brædder fra listen Nyt Guldborgsund efter kommunalvalget i 2009. I oktober 2012 forlod han Socialdemokratiet efter uoverensstemmelser, men fortsatte som løsgænger i byrådet hvor han var medlem af økonomiudvalget. I april 2013 dannede han Sakskøbinglisten, der stillede op til kommunalvalget 2013 og modtog 814 stemmer (heraf 307 personlige), hvilket ikke var nok til at komme i byrådet.

Petersen var også medlem af Storstrøms Amtsråd fra 1982 til 1990.

Referencer 

Borgmestre fra Socialdemokraterne
Borgmestre i Guldborgsund
Amtsrådsmedlemmer fra Socialdemokraterne
Det som ingen ved

Det som ingen ved  er en dansk film fra 2008, instrueret af Søren Kragh-Jacobsen.

Plot 
Da børneentertaineren Thomas Deleurans søster – som har levet et liv med mange hemmeligheder – omkommer ved en tilsyneladende hændelig drukneulykke, finder han nogle dokumenter og billeder i hendes lejlighed. De viser sig at indeholde sprængfarlig information om den efterretningstjeneste, deres far havde viet sit liv til. Thomas hvirvles ind i sagen, og pludselig bliver han selv overvåget, aflyttet og forfulgt.

Medvirkende 
Anders W. Berthelsen – Thomas Deleuran
Maria Bonnevie – Ursula
Ghita Nørby – Ingrid Deleuran
Henning Jensen – Lange-Erichsen
Marie Louise Wille – Marianne
Mette Gregersen – Liv
Lars Mikkelsen – Marc Deleuran
Sarah Juel Werner – Bea
Jonas Schmidt – Claus Jensen
Sarah Boberg – Amalie
Claus Gerving – Tyrfing agent 
Kim Sønderholm – Tyrfing agent
Karl Bille – Lastbilchauffør
Sonja Richter – Charlotte Deleuran
Rita Angela – Ældre dame
Baard Owe – Hemmingsen
Christian Grønvall – Tjener
Rebekka Owe – Margrethe
Vibeke Hastrup – Fru Lange-Erichsen
Torben Jensen – Stemme i telefon

Eksterne henvisninger 
 

Danske film fra 2008
Thrillerfilm fra Danmark
Film instrueret af Søren Kragh-Jacobsen
Dansksprogede film
Film fra Danmark (administrationskategori)
Danish Beauty Award

Danish Beauty Award eller DBA er en årlig prisuddeling indenfor kosmetikbranchen. Ved prisuddelingen uddeles priser til forskellige kosmetikprodukter inden for en række kategorier. Priser gives fx til både makeup, parfume, hudpleje, kosttilskud, klinikker, spasteder mv. De forskellige priser tildeles af et dommerpanel, hvori blandt andet Pernille Aalund og Christian Stadil har deltaget. 

Danish Beauty Award blev afholdt første gang i marts 2007 i København under navnet Danish Beauty & Cosmetics Awards med deltagelse fra størstedelen af den danske kosmetikbranche. Danish Beauty & Cosmetics Awards skiftede navn til Danish Beauty Award i oktober 2008, under hvilket navn prisuddelingen har været afholdt årligt siden.

Danish Beauty Award er stiftet af Anne-Dorte Mathiesen (formand for bestyrelsen) og Nina H. Kluge (medlem af bestyrelsen).

Eksterne henvisninger 
Danish Beauty Awards officielle hjemmeside

Kosmetik
Make-up
Prisuddelinger
Etableret i 2007
DR2 Udland

DR2 Udland var et aktualitetsprogram på DR2, der bragte nyheder og reportager fra udlandet. Programmet blev sendt alle hverdage kl. 19.30 og havde Ida Ebbensgaard og Erkan Özden som værter. Programmet fik premiere i januar 2008. Da programmet blev planlagt i efteråret 2007, var arbejdstitlen på programmet Deadline Udland, men der var et ønske om at distancere sig fra Deadline-brandet, og derfor endte programmet med at hedde DR2 Udland.

Programmet beskæftigede sig med både erhverv, økonomi, kultur og politik.

Programmet havde få reportere, og indslagene bestod ofte af et interview via webcam på en Skype-forbindelse med en dansker bosiddende i det område historien omhandler.

Som konsekvens af medieforliget indgået ultimo 2010, hvor DR-nyhederne var blevet pålagt at spare 80 mio. kr., hvilket svarede til to procent af DRs driftsudgifter, ophørte programmet ved udgangen af 2010. Ved afskedigelsen nedlagde flere forskellige afdelinger arbejdet i protest.

Referencer

Eksterne henvisninger 
 DR2 Udlands hjemmeside 

DR-programmer
Nyheds- og aktualitetsprogrammer fra Danmark
Etableret i 2008
Ophørt i 2010
Jakob Cedergren

Jakob Cedergren (født 10. januar 1973 i Lund) er en dansk-svensk skuespiller. Han er muligvis bedst kendt for sin rolle som journalisten Bjarne Madsen i tv-serien Edderkoppen fra 2000.

Karriere 
I 1997 blev Cedergren uddannet fra Statens Teaterskole og har medvirket i adskillige danske teaterstykker og film.

I 2004 blev han nomineret til en Bodil for bedste mandlige hovedrolle i filmen Rembrandt fra 2003. Han modtog både Bodilprisen og Robertprisen for årets mandlige hovedrolle i 2009 for sin rolle i Frygtelig lykkelig. Han modtog begge priser igen i 2019 for sin hovedrolle i Den skyldige. 

Samme år portrætterede han den danske prins Carl/kong Haakon VII af Norge i den norske TV-serie Harry & Charles. Maria Bonnevie spillede hans hustru, Maud.

Filmografi

Film

Tv-serier

Eksterne henvisninger 
 

Skuespillere fra Danmark
Robertprisen for årets mandlige hovedrolle
Bodilprisen for bedste mandlige hovedrolle
Personer i Kraks Blå Bog
Personer fra Lund
Cornelius Gurlitt (komponist)

Cornelius Gurlitt (10. februar 1820 – 17. juni 1901) var en holstensk pianist, organist og komponist.

Han fødtes i Altona, der på den tid var en del af det danske kongerige. Han studerede musik i Hamborg/Altona sammen med Carl Reinecke, og fra midt i 1830'erne i København hos både C.E.F. Weyse og J.P.E. Hartmann. 

Fra 1841–1845 var han organist og musiklærer i Hørsholm, men drog derefter først til Leipzig, hvor Niels W. Gade i disse år var chef for Gewandhaus, og derefter til Rom hvor hans broder, Louis Gurlitt, virkede som kunstmaler. Han blev senere (1855) æresmedlem af det pavelige Accademia Nazionale di Santa Cecilia. 

Han vendte tilbage til Holsten kort før krigen i 1848 og blev ansat som musiklærer for Hertugen af Augustenborgs døtre. Under Treårskrigen var han leder af et dansk militærorkester, og fra 1864 var han organist i Altona og i 1879 blev han musikprofessor i Hamborg. 

Som komponist var Gurlitt produktiv og alsidig. Han komponerede bl.a. talrige sange, 2 operetter, en opera, flere symfonier og en del klavermusik.

Eksterne henvisninger 

Komponister fra Danmark
Komponister fra Tyskland
Personer fra Altona
Romantikkens komponister
Cornelius 1
Tyskere i 1800-tallet
Nationalt Samvirke

Nationalt Samvirke var et dansk politisk parti, der blev dannet af Victor Pürschel i 1939.

Pürschel udtrådte samme år af Det Konservative Folkeparti i protest mod partiets deltagelse i et forlig om en ny grundlov med den socialdemokratisk-radikale regering. Partiet var klart højreorienteret.

Ved folketingsvalget i 1939 opnåede partiet blot 1% af stemmerne og var således langt fra at nå over spærregrænsen. Nationalt Samvirke indgik derefter i Dansk Samling og ophørte dermed som selvstændigt parti. Senere er det kommet frem, at partiet modtog omfattende økonomisk støtte fra A.P. Møller.

Kilder

Tidligere politiske partier i Danmark
Etableret i 1939
Erhvervspartiet (1918-24)

Erhvervspartiet var et dansk politisk parti, der eksisterede fra 1918 til 1924.

Partiet havde som mål at repræsentere små og mellemstore erhvervsdrivende, primært i København. Partiet fik valgt et enkelt folketingsmedlem allerede ved folketingsvalget i 1918. Ved folketingsvalget i april 1920 fik partiet valgt 4 mandater, der blev genvalgt ved valget i juli samme år, men ved folketingsvalget i 1924 mistede partiet de 4 mandater igen og opnåede blot 0,2 procent af stemmerne. Derefter blev partiet opløst.

Tidligere politiske partier i Danmark
Etableret i 1918
Ophørt i 1924
Partisansøm

Partisansøm (historisk fodangler) er små stjerner, der standser fodfolk, ryttere og køretøjer. Sømmene har fire spidser. Uanset hvordan de lander på en vandret overflade, vil en spids altid vende opad. 

Partisansøm laves ved at flette to stykker metal sammen på midten og sørge for, at spidserne er jævnt fordelt.

Partisansøm blev anvendt til at standse politiets køretøjer ved et groft røveri mod værdihåndteringsfirmaet Loomis i Glostrup 1. april 2008 og ved røveriet mod Dansk Værdihåndtering i august 2008. Partisansøm blev også brugt ved røveriforsøg mod Danske Bank-filialen i Ullerslev-Centret 7. juni 2012.

Våben
Støbejern

Støbejern er en legering af jern, kulstof og silicium.
Det er et materiale, der siden 1700-tallet har været brugt til konstruktionsformål og til udsmykning.
Ved korrekt styring af legeringens sammensætning og af støbeprocessen kan støbejern fremstilles med meget forskellige egenskaber.

Man skelner normalt mellem tre hovedtyper af støbejern:
 Gråt støbejern, der er let at støbe og bearbejde. Her udskilles kulstof som grafitflager. Det har styrke svarende til aluminiumlegeringer, men er sprødt.
 SG-jern (støbejern med kuglegrafit). Her findes grafitten udskilt i form af kugler. Materialet har egenskaber (styrke og duktilitet) som stål, men er væsentligt lettere at støbe end stål.
 Hvidt støbejern. Her er kulstof bundet i form af karbider, typisk cementit (Fe3C). Hvidt støbejern er meget hårdt og særdeles vanskeligt at bearbejde, men det har fremragende slidstyrke.

I dag bruges støbejern til en lang række industrielle formål. Gråt støbejern anvendes bl.a. til dieselmotorer og topstykker i lastbiler og skibe, bremseskiver og -tromler i personbiler, lastbiler og tog, og mange andre geometrisk komplekse konstruktioner i jern. 
Produktionen af SG-jern er i stadig vækst. Det anvendes til hydraulikkomponenter, manifolde, turboladere, hjulophæng, bundrammer og nav til vindturbiner og en lang række andre geometrisk komplekse konstruktioner, hvor styrke og duktilitet er vigtig. 
Hvidt støbejern anvendes til mere specielle formål såsom sliddele på gravemaskiner, i cementmøller og i andre tilfælde, hvor materialerne udsættes for ekstremt slid.

 
Pyntning
Kid

Unge af pattedyr af hjortefamilien (små hjorte), geder og små antiloper.

For store hjorte, f.eks. kronhjorte, siger man kalv.

For store antiloper, f.eks. giraffer, siger man føl.

Parrettåede hovdyr
Geder
Odds

Begrebet odds er i statistik og spilteori defineret som sandsynligheden for at opnå et bestemt udfald af et eksperiment. I kortspillene poker og bridge repræsenterer det sandsynligheden for at trække henholdsvis være i besiddelse af et bestemt kort. Hvis eksperimentet går ud på at trække et kort fra et normalt kortspil med 52 forskellige værdier af kortene, har hvert kort samme sandsynlighed 1/52. Hvis det trukne kort lægges tilbage i bunken, er sandsynligheden igen 1/52 for at trække hvert enkelt kort. Hvis kortet ikke lægges tilbage, er sandsynligheden ved næste eksperiment 1/51 for hvert tilbageværende kort. Dette kan også udtrykkes som ændringen af odds for det næste udfald.

Begrebet anvendes ligeledes om fastsættelse af gevinsten i spil på eksempelvis forskellige sportsbegivenheder. Odds repræsenterer her ikke den direkte sandsynlighed for udfaldet af f.eks. en given fodboldkamp, men derimod det beløb som en bookmaker vil betale, hvis man har spillet på det rigtige resultat. Et eksempel herpå kan være en fodboldkamp, hvor resultatet uafgjort har odds 2,12. Det betyder, at hvis man har spillet rigtigt får man sine penge 2,12 gange igen. Man modtager med andre ord 212 kroner, hvis man har satset 100 kroner. Teoretisk er der således egentlig tale om "omvendte odds", hvor det mest sandsynlige resultat giver mindst udbytte for spillerne.

Odds-typer 
Danske Spils væddemål på Oddset har taget navn efter begrebet Odds. Det er dog forskel på, hvordan odds beregnes hos forskellige bookmakere. Der findes eksempelvis europæiske, britiske og asiatiske betting odds.

Statistik
Spilteori
Væddemål
Sabro

Sabro er en by i Østjylland med . Byen er beliggende i den vestlige del af Aarhus Kommune og hører til Region Midtjylland. Fra Sabro er der godt 13 kilometer til Aarhus C.

Ved Sabro ligger herregården Ristrup.

Byens historie 
Oprindelig var Sabro (ca. 1150 Sahebroch, 1386 Saubro, muligvis af glda. *saghi "noget afskåret", måske sigtende til "trærydning", og brōk "sump") en af de mindre landsbyer på egnen med nogle få gårde og huse syd og vest for Sabro Kirke.

Efter at landevejen Aarhus-Viborg omkring 1890 førtes igennem sognet, voksede en lille bebyggelse op omkring Sabro Korsvej, cirka en kilometer fra den oprindelige landsby.

Ved dette sted besluttede sognerådene i Borum-Lyngby, Lading og Sabro-Fårup at anlægge en centralskole. Den blev indviet i 1964 under navnet Sabro-Korsvejskolen. .

I 1970'erne og 1980'erne voksede bebyggelsen ved korsvejen og den oprindelige landsby sammen. Det skete med en kraftig byvækst, der siden er fortsat mod øst på tidligere marker mod Mundelstrup.

Indtil 1. april 1970 hørte byen til Sabro-Fårup Sognekommune.

Kilder

Eksterne henvisninger 

Byer i Aarhus Kommune
Satellitbyer i Danmark
Gheorghe Gheorghiu-Dej

Gheorghe Gheorghiu-Dej (født 8. november 1901, død 19. marts 1965) var lederen af Folkerepublikken Rumænien fra 1948 til sin død i 1965.

Gheorghe Gheorghiu kom fra en fattig arbejderfamilie. (Han tilsatte "-Dej" senere.) Fra 1930 var han medlem af Rumæniens Kommunistiske Parti og bliver valgt til centralkomitéen i 1936.

Under 2. verdenskrig var han fængslet af General Antonescu, men han undslap fra Târgu Jiu-lejren i 1944. I samme år blev han partiets generalsekretær – den første som var en etnisk rumæner. På det tidspunkt var RKP delt i to grupper, den "hjemlige" ledet af Gheorghiu-Dej og "Moskva"-gruppen ledet af Ana Pauker og Vasile Luca.

Med Sovjetunionens besættelse af Rumænien i samme år blev det lille RKP – partiet havde kun ca. 1.000 medlemmer – meget vigtigere og var snart et masseparti. To magtkampe udspillede sig i de næste år: Gheorghiu-Dej kæmpede med sin rivaler, og med sovjetisk hjælp overtog RKP kontrollen med Rumænien. Da Gheorghiu-Dej havde Stalins tillid, udrensede han sine rivaler i 1952 og erstattede dem med sine tilhængere, som fx Nicolae Ceauşescu.

Den nyoprettede Folkerepublik Rumænien var meget repressiv. Efter Stalins død afviste Gheorghiu-Dej krav om politisk liberalisering. Rumænien fulgte dog en mere uafhængig udenrigspolitik. I 1958 trak Sovjetunionen sine tropper ud af landet.

Gheorghiu-Dej døde af lungekræft i 1965.

Eksterne henvisninger 

Politikere fra Rumænien
Graubünden

Graubünden (fransk: Grisons, italiensk: Grigioni, rætoromansk: Grischun) er en kanton i Schweiz. Med et areal på er den den geografisk største kanton i Schweiz, beliggende i alperne i landets sydøstlige hjørne. Hovedstaden er Chur. Af andre kendte byer kan nævnes Davos, der en gang om året er centrum for World Economic Forum.

Sprog og kultur 
Indtil midten af 1800-tallet talte over halvdelen af befolkningen rætoromansk, mens det nu er tysk der er det dominerende sprog. Derudover tales der italiensk i tre dale der støder op til Italien.

Eksterne henvisninger
Colin Calderwood

Colin Calderwood (født 20. januar 1965 i Stranraer) er den skotske fodboldtræner for den engelske fodboldklub Nottingham Forest.

Eksterne henvisninger 

Fodboldspillere fra Skotland
Fodboldspillere fra Mansfield Town F.C.
Fodboldspillere fra Swindon Town F.C.
Fodboldspillere fra Tottenham Hotspur F.C.
Fodboldspillere fra Aston Villa F.C.
Fodboldspillere fra Nottingham Forest F.C.
Fodboldspillere fra Notts County F.C.
Fodboldtrænere fra Skotland
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Richard Money

Richard Money (født 13. oktober 1955 i Lowestoft) er en engels fodboldtræner. Han er også tidligere fodboldspiller, og har spillet for bl.a. Liverpool F.C. og Fulham F.C.

Fodboldspillere fra England
Fodboldtrænere fra England
Fodboldspillere fra Scunthorpe United F.C.
Fodboldspillere fra Liverpool F.C.
Fodboldspillere fra Fulham F.C.
Fodboldspillere fra Luton Town F.C.
Fodboldspillere fra Portsmouth F.C.
Malurt

Malurt har flere betydninger:

 Malurt (band) er et dansk rockband.
 Forskellige plantearter af slægten bynke (Artemisia), bl.a. havemalurt, strandmalurt og kinesisk malurt
Livius Andronicus

Lucius Livius Andronicus (død mellem 207 og 200 f.Kr.) er grundlæggeren af den romerske litteratur.

Livius Andronicus voksede op i den græske koloni Taras i Syditalien, men kom til til Rom som slave, formentlig huslærer. Hans græske navn var Andronikos, men da han blev frigivet fik han efter romersk tradition sin tidligere herres slægtsnavn, Livius.

Livius Andronicus' værker er ikke overleveret og kendes kun i fragmenter. Mest berømt er hans oversættelse af Homers epos Odysseen til latin under titlen Odusia. Han brugte ikke heksametret (som i den græske original), men det gamle latinske saturniske versemål. Han bestræbte sig på at omsætte det homeriske univers til den romerske begrebsverden: Musen bliver oversat med Camena, en romersk nymfe.

I forbindelse med festen Ludi Romani ("Romerske Lege") i 240 f.Kr. opførte han det første latinske drama, som han selv havde skrevet. Denne begivenhed bliver traditionelt betragtet som den romerske litteraturs fødsel. De næste år skrev han flere tragedier og komedier. Hans dramaer var formentlig oversættelser eller omformninger af græske forbilleder.

Referencer 

 

Tjek fødsels- og dødsår
Digtere fra Romerriget
Latinske forfattere
Dramatikere fra Romerriget
Oversættere
Ruslan Ponomarjov

Ruslan Ponomarjov (ukrainsk: Руслан Пономарьов; russisk: Русла́н Пономарёв) (født den 11. oktober 1983) er en ukrainsk skakstormester. Han blev som 18-årig den første teenager til at blive verdensmester i skak, da han vandt FIDEs VM-turnering i 2002. Hans kælenavn i skakkredse er "Pono".

Han delte førstepladsen i Tal Memorial i 2006.

Eksterne henvisninger 

 
 

Verdensmestre i skak
Skakstormestre fra Ukraine
Rustam Kasimdzjanov

Rustam Kasimdzjanov (uszbekisk: Rustam Qosimjonov; russisk: Рустам Касымджанов) (født 5. december 1979) er en uzbekisk skakstormester og tidligere verdensmester i skak.

Kasimdzjanov vandt overraskende FIDEs VM i skak 2004 efter at have slået Alejandro Ramirez, Ehsan Ghaem Maghami, Vasilij Ivantjuk, Zoltán Almási, Aleksandr Grisjtjuk, Veselin Topalov og i finalen Michael Adams.

Eksterne henvisninger 

 

Verdensmestre i skak
Skakstormestre fra Usbekistan
Personer fra Tasjkent
Adækvans

Adækvans er et juridisk begreb, der efter en subjektiv adækvansfigur også kendes som "påregnelighed".

Begrebet adækvans benyttes særligt indenfor erstatnings- og strafferetten. I disse juridiske discipliner er adækvens en forudsætning for pålæggelse af erstatningsansvar eller strafansvar, at handlingens følge (kausalitet) har været påregnelig (forventelig) for skadevolder. Det vil sige: Kunne skadevolder forvente, at handlingen eller undladelsen ville resultere i den konkrete skade?

En adækvat følge er en påregnelig, altså forventelig følge af en (ansvarspådragende) handling.

Videre læsning 
Kapitel 12 i Bo von Eyben & Helle Isager: Lærebog i erstatningsret. 9. udgave. 2019. Djøf Forlag.

Referencer

Kilde 
Forklaring af "adækvans," samt eksempel

Jura
Retsvidenskab
Juridiske begreber